Yamaha V-max

**Yamaha V-max,** (kalt **VMAX** etter 2009) er en motorsykkel japansk produsert av Yamaha og er kjent for sin kraftfulle V4 motor og sin volumiøse utseende. V-max er berømt (og beryktet) for sin akselerasjon, men er ofte kritisert for at kjøreegenskapene ikke er i samme klasse.

## Bakgrunn
V-maxen ble designet av Atsushi Ichijo i et team ledet av Akira Araki med gode innspill fra Ed Burke og John Reed. John Reed, en engelsk designer bosatt i California, ble headhuntet av Yamaha for å designe den ultimate custom motorsykkelen. De designet en muskelcruiser basert på motoren fra Yamaha Venture.

Allerede ved lanseringen i 1985, fikk den god mottagelse og fikk tittelen «Bike of the Year» fra det amerikanske magasinet *Cycle Guide*.

V-max er solgt over hele verden, med kun mindre modifikasjoner siden lanseringen i 1985, noe som gjør den til en av historiens mest solgte japanske motorsykkel. Honda X-4 ble lansert som et svar på suksessen, men ble bare produsert i seks år – uten å kunne komme i nærheten av V-max'ens popularitet og driftsikkerhet.

Bortsett fra en mindre oppfriskning av spesifikasjonene i 1993, da sykkelen fikk kraftigere gaffelbein for å redusere slinger i høy hastighet, firestemplede bremsekalipre og andre håndterings- og sikkerhetsoppgraderinger, var 2007-modellen av V-Max nærmest identisk med den originale 1985-versjonen.

I Norge og EU ble salget av V-max stoppet i 1997 ettersom den ikke tilfredsstilte nye utslippskrav, men i andre deler av verdenen (blant annet Japan og USA) fortsatte salget frem til 2008.

I 2005, på det 39. Tokyo Motor Show, viste Yamaha en ny konseptmodell med ny motor og nytt design. Denne ble seinere lansert som nye V-max 1700 og kom på markedet i 2009.

## V-max 1985
**Yamaha VMAX 1985 – 2008**
* Produsent: Yamaha
* Produksjon: 1985 – 2008
* Gruppe: Muskelcruiser
* Motor: 1198&nbsp;cm³ væskekjølt V4
* Effekt: 100 – 145 HK (Bare de tidlige versjoner ble levert med 145 HK, og grunnet nye utslippskrav er de senere fulleffekt-versjoner levert med 140 HK. I Norge og deler av Europa ble det også levert en 100 HK versjon der den berømte «V-Boost'en» var fjernet. Importerte versjoner fra California ble levert med 135 HK.) Kilde: Yamaha Motor Corporation, USA
* Dreiemoment: Fra 110 Nm v/6000 o/min til 121 Nm v/7500 avhengig av modell
* Akselavstand: 1699&nbsp;mm
* Dimensjoner: L 2300&nbsp;mm B 795&nbsp;mm
* Setehøyde: 765&nbsp;mm
* Vekt: 262&nbsp;kg (tørr)
* Tank: 15 liter

I 2005, på 39. Tokyo Motor Show, viste Yamaha en helt ny Vmax konseptsykkel, og i 2008, nærmere bestemt 4. juni, lanserte Yamaha offisielt en helt nydesignet V-max i Europa og Nord-Amerika. Den kom i salg i 2009.

## Vmax 2009
**Yamaha Vmax 2009**
* Produsent: Yamaha
* Produksjon: 2009 -
* Gruppe: Muskelcruiser
* Motor: 1679&nbsp;cm³ væskekjølt V4
* Effekt: 147,2&nbsp;kW (200 HK) v/9&nbsp;000 o/min
* Dreiemoment: 166,8 Nm (17,0&nbsp;kg-m) V/6&nbsp;500 o/min
* Komp. forhold: 11,3:1
* Smøresystem: Våtsump
* Gir: 5-trinns, slipper clutch
* Fjæring: justerbar foran og bak
* Akselavstand: 1699&nbsp;mm
* Dimensjoner: L 2395&nbsp;mm B 820,4&nbsp;mm
* Setehøyde: 774,7&nbsp;mm
* Vekt: 309,8&nbsp;kg) (våt)
* Tank: 15,1 liter

## V-Max i populærkulturen
* Pierre Leghnome kjører V-max i tegneserien *[[Joe Bar Team]]*

## Referanser


## Eksterne lenker
* Norsk Vmax klubb , en interesseklubb for eiere av Yamaha modellene Vmax og V-max.